Nyíregyháza
<s>Nyíregyháza (srpskohrvatski: Njiređhaza, slovački: Níreďháza, njemački: Birkenkirchen) je grad na sjeveroistoku 
Mađarske od 118,125 stanovnika</s>

<s>Nyíregyháza je trgovačko - industrijsko - obrazovni i administrativni centar 
Županije Szabolcs-Szatmár-Bereg i sedmi po veličini mađarski grad.</s>

<s>Geografske karakteristike</s>

<s>Nyíregyháza leži nedaleko od ukrajinske granice, ona je važno željezničko i cestovno čvorište iz kog vode putevi prema graničnom prijelazu Záhony.</s>

<s>Nyíregyháza je najveći grad u gornjem toku rijeke Tise u kraju koji se otprilike poklapa s tradicionalnom regijom - Nyírség.</s><s>Području koje je vijekovima bilo sinonim za divljinu, zbog dina i močvara, koje su se tek mukotrpnim radom mogle pretvoriti u oranice.</s>

<s>Nedavna otkrića depozita zemnog plina i boljih mogućnosti za navodnjavanje, povećali su izglede regije za ekonomski rast.</s>

<s>Historija</s>

<s>Od orginalnog srednjovjekovnog naselja, nije ostalo gotovo ništa, jer je razoreno i raseljeno za osmanske okupacije.</s><s>Historija suvremenog grada počela je sredinom 18. vijeka, kolonizacijom novog stanovništva iz Slovačke, provedenog na inicijativu nadvojvode Franza Karla.</s>

<s>Privreda</s>

<s>Okolica Nyíregyháza je poljoprivredno - stočarski kraj, pa je grad i danas prvenstveno trgovački centar svoje okolice.</s><s>Pješčano tlo pogodno je za uzgoj šećerne repe, krumpira i duhana, pored toga uzgaja se u nešto manjim količinama i suncokret, mak, lubenice, dinje, kajsije, grožđe i naročito jabuke.</s>

<s>Uz to se uzgaja se puno svinja i goveda.</s><s>Nakon Drugog svjetskog rata podignuto je dosta pogona prehrambene industrije od destilerija do tvornica konzervi i sokova, a ima i nešto drvne industrije.</s>

<s>Nyíregyháza je i poznato termalno kupalište i lječilište - zbog slanog jezera Sóstó.</s>

<s>Pobratimski gradovi</s>

<s>Izvori</s>

<s>Vanjske veze</s>

<s>Službene stranice Nyíregyháze 
 Nyíregyháza, Hungary na portalu Encyclopædia Britannica</s>

<s>Naselja u Županiji Sabolč-Satmar-Bereg
Gradovi u Mađarskoj</s>

